kardosdrur/scandi-wiki huggingface dataset:
Arare

Arare (あられ, af arare 霰, hagl}}) er forskellige former for små japanske riskiks. De består af ris, hvedemel, jordnødder, sojasovs, sukker, sesam og tang.

Risen der benyttes er en speciel rissort (sød klæberis), der dyrkes i Japan og Sydøstasien. Risbagværk og riskiks kendes i det japanske køkken siden det 8. århundrede og benyttes som snack til te, men også til vin og øl.

Eksterne henvisninger 

Mad fra Japan
Kiks
Risretter
Dummy

En dummy er en (skitseagtig) model eller et prøveeksemplar lavet i hånden af en tryksag eller en udskydning til brug for planlægningen af layoutet. Udtrykket anvendes også om en model af en indbinding. 

Dummyen kan simplest laves som et (evt. foldet) ark papir, hvor man kan aftegne, hvilket indhold, der skal placeres hvor. Foldes arket som den færdig tryksag, kan man planlægge, hvad der skal stå over for hvad. En dummy kan bestå af flere ark, hvorved man også kan planlægge placeringen af de enkelte sider på samme ark (udskydning). F.eks. trykkes side 2 og side 3 ofte ikke på samme ark. 

Journalistik
Typografi
Trykning og typografi
Asazuke

Asazuke (浅漬け) er en japansk måde at konservere mad i saltlage. Nu om stunder dækker det for det meste over syltning hhv. tilberedelse af rå grøntsager (kinaradiser, radiser, kinakål og agurker) i en krydret saltlage. Mad fra asazuke-køkkenet er rigt på mineraler, vitaminer og calcium. Den relativt hurtige og enkle måde at tilberede asazuke på gør, at det også er populært i japanske husholdninger. Asazuke minder på den måde meget om marinering i det franske køkken. 

Den ældste dokumentation for asazuke-konservering af grøntsager daterer sig til det 7. århundrede.

Noter 

Mad fra Japan
Konservering af madvarer
Theo James

Theodore Peter James Kinnaird Taptiklis (født 16. december 1984) bedre kendt som Theo James, er en engelsk skuespiller. Han er kendt for sin rolle som Tobias "Four" Eaton i filmatisering af Veronica Roths dystopiske sci-fi roman, Divergent, og Insurgent, og den næste i rækken Allegaint (Divergent).

Filmografi

Film

Referencer

Eksterne henvisninger 

 

Skuespillere fra England
Tsukemono

Tsukemono (漬物) er japanske syltede grøntsager. De spises sammen med ris men ofte også som snack til drikkevarer.

De typiske sorter syltes i køkkensalt eller saltlage. Sojasovs, miso, eddike, nuka og sake bruges også til enkelte sorter. Til de typisk anvendte grøntsager hører kinaradiser, ume (en abrokosart), radiser, kinakål og agurker.

Før i tiden fremstillede japanerne selv tsukemono i en tsukemonoki, da syltning var en af de almindelige måder at forlænge holdbarheden af levnedsmidler. Nu om stunder kan man dog købe dem i ethvert supermarked, men mange japanere laver dem også selv. Til fremstillingen behøver man som regel kun en tsukemonoki, salt og en vægt.

En tsukemonoki (漬物器, bogst. skål til syltede ting) er en skål af plastic, træ, glas eller keramik. Oprindelig udøvede man det nødvendige pres gennem en kile mellem skålens greb og en rund skive, der lå på grøntsagerne. Nu om stunder benytter man 1-2 kg tunge sten eller mtalvægte (tsukemonoishi, 漬物石, sten til syltede ting), ofte med et greb og indpakket i plastic. Andre moderne varianter består i en plasticskål, hvor trykket udøves med en skrueaksel.

Weblinks 

 Tsukemono, An All-Around Favorite , Sumitomo Group Public Affairs Committee.

Mad fra Japan
François Zimeray

François Zimeray  (født 4. juli 1961 i Paris) er en fransk advokat, der har været Frankrigs ambassadør i Danmark siden 8. november 2013. Han var borgmester i Petit-Quevilly i Normandiet fra 1989 til 2001, hvorefter han var præsident i Rouen Stor-kommune frem til 2008. I 2008 blev han fransk menneskerettighedsambassadør, hvilket han var frem til sin udnævnelse til fransk ambassadør i Danmark i 2013. Han var desuden medlem af Europaparlamentet fra 1999 til 2004 for Parti Socialiste og blev i 2003 udnævnt som advokat ved Den Internationale Straffedomstol som en af de første. 

Zimeray deltog i februar 2015 i et arrangement i Kulturhuset Krudttønden på Østerbro i København, da det blev udsat for en beskydning.
Han slap uskadt, og har udtrykt sine indtryk af episoden i et interview:

"Min største frygt er, at det mest værdifulde, som danskerne har, nemlig den helt enestående tillidsbaserede levevis, går tabt",
sagde Francois Zimeray bl.a. i et interview med Tine Götzsche i DR Nyheder den 15. februar 2015.

Karin Mørch har skrevet en samtalebog med Francois Zimeray udgivet på Gyldendal 2018, som hedder "Med franske øjne". 

Zimeray har skrevet bogen "Jeg har set det samme ansigt overalt". Gyldendal 2016.

Referencer

Eksterne henvisninger 

 François Zimerays cv på Europaparlementets hjemmeside 

Advokater
Ambassadører fra Frankrig
Socialister fra Frankrig
Medlemmer af Europa-Parlamentet fra Frankrig
Personer fra Paris
Riddere af Æreslegionen
Beni shouga

Beni shouga (紅生姜 eller べにしょうが) er en form for tsukemono (japanske syltede grøntsager). Den fremstilles af ingefær snittet i strimler, farvet rødt og marineret i umezu (梅酢), der opstår, når man marinerer umeboshi (abrikoser). Den røde farve kommer fra den røde perilla. Den serveres sammen med mange japanske retter, herunder gyuudon, okonomiyaki og yakisoba.

Beni shouga må ikke forveksles med gari, der er syltet ingefær serveret til sushi.

Mad fra Japan
Hohnhorst

Hohnhorst er en by og kommune i det nordvestlige Tyskland med godt 2.050 indbyggere (2013), beliggende i Samtgemeinde Nenndorf i den nordøstlige del af Landkreis Schaumburg. Denne landkreis ligger i delstaten Niedersachsen.

Geografi 
Hohnhorst er beliggende mellem Mittellandkanal og Haster Wald mod nord samt Bad Nenndorf ved Deister mod syd. Kommunen er et landbrugsområde, og gennemløbes af vandløbene Haster Bach, Osterriehe, Büntegraben og Rodenberger Aue. Jernbanen Hannover-Minden går igennem kommunen, og dermed S-Bahn Hannover-strækningen Haste-Bad Nenndorf-Weetzen-Hannover.

I kommunen ligger:
 Hohnhorst (med bydelen Scheller): 930 indbyggere
 Ohndorf (med Bradtmühle): 377 indbyggere
 Rehren, hertil hører Rehrener Mühle samt bebyggelserne Rehrwiehe og Nordbruch, i alt: 758 indbyggere.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Il Volo

Il Volo er en italiensk vokalgruppe, der den 14. februar 2015 vandt den italienske musikkonkurrence Festival di Sanremo med nummeret "Grande amore". Gruppen skal dermed repræsentere Italien i Eurovision Song Contest 2015 i Wien. Det var efter sejren i Sanremo endnu usikkert, om de skulle fremføre "Grande amore" ved Eurovision Song Contest, eller om en anden sang vil blive fundet. Den 19. februar 2015 blev det dog bekræftet, at "Grande amore" er den sang, de skal fremføre. De sluttede på en tredjeplads ved Eurovision Song Contest 2015. De udgav syv studiealbum. Det seneste er Il Volo Sings Morricone, et hyldestalbum dedikeret til den italienske komponist Ennio Morricone.

Diskografi 

 Il Volo (2010)
 We Are Love (2012)
 Buon Natale: The Christmas Album (2013)
 Grande Amore // Grande Amore International Version // L'amore Si Muove (2015)
 Ámame (2018)
 Musica (2019)
 Il Volo Sings Morricone (2021)

Noter 

Musikgrupper fra Italien
Musikgrupper fra 2010
Italiens Eurovision Song Contest-deltagere
Deltagere ved Eurovision Song Contest 2015
Bernard Cazeneuve

Bernard Cazeneuve (2. juni 1963) er en fransk politiker, og Frankrigs premierminister, han har tidligere været indenrigsminister, budgetminister, Europaminister, og borgmester af Cherbourg-Octeville.

Cazeneuve blev den 6. december 2016 udnævnt til premierminister, med ansvar for at danne en ny regering, efter at Manuel Valls var trådt tilbage, da han stillede op til det kommende præsidentvalg.

Kilder 

Politikere fra Frankrig
Indenrigsministre fra Frankrig
Budgetministre
Europaministre
Frankrigs premierministre
Göran Burenhult

Lars Göran Henrik Burenhult (født 29. maj 1942 i Malmø) er en svensk arkæolog og fotograf. Han tog doktorgrad i 1980 ved Stockholms universitet og blev det følgende år bitrædende professor i arkæologi ved samme universitet. I 1996 blev han professor og var der efter til sin pensionering fortrinsvis virksom ved Högskolan på Gotland, hvor han samarbejdede med Inger Österholm om udgravningerne på Ajvidebopladsen.

Burenhult studerede arkæologi ved Lunds universitet og tog der en fil.kand.-eksamen i 1969. I 1970 ansattes han som arkæolog på Malmö museum. Han overtog ledelsen af udgravningen af en stor langdysse i Fosie. I begyndelsen af 1970-erne arbejdede han intensivt med helleristninger fra bronzealderen, blandt andet de skånske forekomster. Helleristningerne blev afvaskede og ilagt farve ved en teknik, hvorved ristningerne fremstod meget tydeligt. De derved tydeliggjorte ristninger offentliggjordes i bogen The Rock Carvings of Götaland II.

I 1980 startede han, sammen med Lars Larsson og Sven Rosborn, projektet "Forntid i nutid" (Fortid i nutid, svarende til Sagnlandet Lejre) i Skånes dyrepark. Under en periode i begyndelsen af 1980-erne forestod han tillige RAGU (Riksantikvarieämbetets Gotlandsundersökningar, det vil sige undersøgelser på Gotland på vegne af rigsantikvaren i Sverige).

Burenhult skrev de mest anvendte lærebøger i arkæologi ved svenske universiteter fra midten af 1980-erne og senere, trebindsværket Arkeologi i Sverige (udgivet 1982-1984) og tobindsværket Arkeologi i Norden (1999-2000). Han er tillige kendt som en af svensk arkæologis mest udtalte fortalere for etnoarkæologiske metoder, især gennem en række svenske TV-programmer. I sine senere år har han også engageret sig i diæt- og livsstilsspørgsmål, hvor han dog har været udsat for kritik fra kollegaer, som finder hans holdninger biologistiske.

Arkæologer fra Sverige
Rob Nicholson

Robert Douglas "Rob" Nicholson (født 29. april 1952) er en canadisk politiker. I 2015 var han landets udenrigsminister. Han er medlem af Underhuset for det konservative folkeparti.

Eksterne henvisninger 
 

Politikere fra Canada
Udenrigsministre fra Canada
Fifty Shades of Grey (film)

{{Infoboks film
| wikidata = alle
| wikidata_ingen = 
| titel = Fifty Shades of Grey
| billede = 
| billedtekst = 
| originaltitel = 
| dansk titel  = 
| genre = DramaRomantik
| instruktør = Sam Taylor-Johnson
| producent =Michael De LucaDana Brunetti E. L. James
| manuskript = Kelly Marcel
| original =Fifty Shades of Grey af E. L. James
| skuespillere = Dakota Johnson Jamie DornanEloise Mumford Luke Grimes Rita OraVictor RasukMax Martini Dylan Neal Callum Keith RennieJennifer Ehle Marcia Gay Harden
| musik  = Danny Elfman
| fotografering  = Seamus McGarvey
| klipper  = Lisa Gunning
| studie =Focus FeaturesMichael De Luca ProductionsTrigger Street Productions
| distributør  = Universal Pictures
| udgivet  =  Berlin USA
| censur  = 
| længde = 125 min
| land = USA
| priser = 
| sprog = Engelsk
| budget = $40 million
| gross = $239.7 million
| indtjening = 
| forgænger = 
| fortsættelse  = 
| imdb  = 2322441
| scope = 9708
| cinemazone = 10499
| danskfilmogtv = 
| dk-filmografi =
| hjemmeside = 
| DVD = 
| VHS = 
| Blu-ray = 
}}Fifty Shades of Grey er en amerikansk erotisk-romantisk dramafilm fra 2015, filmen er instrueret af Sam Taylor-Johnson efter et manuskript af Kelly Marcel som er baseret på E. L. James "bestseller" af samme navn, med Dakota Johnson i rollen som Anastasia Steele'', der begynder et sadomasochistisk forhold til den unge business magnat Christian Grey (Jamie Dornan).

Medvirkende 

 Dakota Johnson som Anastasia "Ana" Steele
 Jamie Dornan som Christian Grey
 Eloise Mumford som Katherine "Kate" Kavanagh, Anastasia bedste ven og værelseskammerat
 Luke Grimes som Elliot Grey, Christians adopteret bror
 Rita Ora som Mia Grey, Christians adopteret søster
 Victor Rasuk som José Rodriguez, en af Anastasias nære venner
 Max Martini som Jason Taylor, Christians bodyguard og leder af hans sikkerhed
 Dylan Neal som Bob Adams, Anastasias stedfar
 Callum Keith Rennie som Raymond "Ray" Steele
 Jennifer Ehle som Carla Wilks, Anastasias mor
 Marcia Gay Harden som Grace Trevelyan Grey, Christians adoptivmor
 Andrew Airlie som Carrick Grey, Christians adoptivfar
 Anthony Konechny som Paul Clayton, bror til ejeren af Claytons Hardware Store
 Emily Fonda som Martina
 Rachel Skarsten som Andrea, Christians assistent

Referencer

Eksterne henvisninger 

 

Amerikanske film fra 2015
Film baseret på bøger
Romantiske film fra USA
Engelsksprogede film
Dramafilm fra USA
Dakota Johnson

Dakota Mayi Johnson (født 4. oktober 1989) er en amerikansk skuespiller og model.
Johnson er blandt andet kendt for sin rolle som Kate Fox i sitcom-serien Ben og Kate og for hovedrollen som Anastasia Steele i filmen Fifty Shades of Grey.

Dakota Johnson er datter af skuespiller Don Johnson og Melanie Griffith.

Filmografi

Referencer

Eksterne henvisninger 

 

Personer fra Austin
Skuespillere fra USA
Amerikanere i 1900-tallet
Amerikanere i 2000-tallet
Kulturhuset Krudttønden

Kulturhuset Krudttønden er en café og et lokalt kulturcenter beliggende på Serridslevvej 2, ved Østerfælled Torv i Østerbro, København.

Krudttønden bliver anvendt til mange forskellige kulturelle arrangementer; teater, koncerter, debatter, udstillinger og receptioner. Faciliterne omfatter også en kulturcafe.

Historie
Krudttønden blev etableret i 1990 af Københavns Kommune efter opfordring af lokale kunstnere og ildsjæle. Bygningen er et tidligere kasernebyggeri og ridehal - og er senere blevet udvidet.

Terrorangrebet i 2015

Den 14. februar 2015 blev caféen udsat for et skudangreb under et debatmøde om ytringsfrihed, hvor Lars Vilks og François Zimeray, den franske ambassadør i Danmark, var til stede. Den 55-årige filminstruktør Finn Nørgaard blev dræbt og tre politifolk såredes.

Referencer

Eksterne henvisninger

 Krudttøndens officielle webside

Kultur i København
Musik i København
Hotel Nimb

Nimb Hotel er et af Københavns seks luksushoteller, der er tildelt fem stjerner. Det har adresse på Bernstorffsgade 5 og ejes og drives af Tivoli. Hotellet tilbyder 38 værelser & suiter, fire restauranter, to barer samt møde- og eventfaciliteter. Kokken Thomas Herman drev restauranten Herman i Nimb, der havde en stjerne i Michelinguiden.

Historie 
Nimb åbnede i 1909 i forbindelse med, at det nybyggede maurisk-inspirerede palads i Tivoli slog dørene op som “Bazaar” med udstillinger af bl.a. kunsthåndværk. Forpagterne Vilhelm og Louise Nimb havde etableret sig som nogle af byens førende gastronomiske entreprenører og havde allerede overtaget deres første Tivoli-restaurant ved Tivolisøen i 1877, nemlig DIVAN 2, der i folkemunde hurtigt kom til at hedde ’Nimbs Terrasse’. I dag hedder den Nimb Gemyse.

Efter åbningen i 1909 etablerede restaurant Nimb sig hurtigt som Danmarks førende spisested. Louise Nimb sørgede for, at hendes døtre, Henriette og Serina, tog aktiv del i familievirksomheden. Henriette blev køkkenchef, og Serina blev oldfrue og sørgede for, at huset var propert. I 1920'erne holdt det unge festglade borgerskab til på Nimb, og i 1930'erne gjorde Statsradiofonien Nimb landskendt med udsendelser med dansemusik.

i 2008 slog Nimb dørene op efter en gennemgribende renovering og tilbød nu både hotel, restaurant, bar og konferencefaciliteter.

I 2015 blev Nimb Hotel kåret som "Hotel Of The Year" blandt 520 hoteller i 82 lande i netværket Small Luxury Hotels of the World.

I november 2017 indviede Nimb en ny fløj og udvidede hotellet med 21 værelser og suiter. Udvidelsen er på i alt 2000m2. På toppen af Nimb Hotel åbnede en terrasse med pool og poolbar i 2018. Arkitekten bag tilbygningen er Pei Cobb Freed & Partners.

Referencer 

 Nimbs historie 

Hoteller i København
Indre By (København)
Tivoli
Etableret i 2008
Dansk Islamisk Råd

Dansk Islamisk Råd er en dansk forening som repræsenterer sunnitiske muslimer i Danmark. Foreningen, som har forbindelser til Det Muslimske Broderskab, holder blandt andet til i Hamad Bin Khalifa Moskeen på Nørrebro, og er medlem af paraplyorganisationen Dansk Muslimsk Union.

Dansk Islamisk Råd har oven på Skuddramaerne i København i februar 2015 fordømt angrebet og i en pressemeddelelse skrevet: "Alt tyder på, at terrorismens hænder har slået til i Danmarks hovedstad København og gået målrettet efter at ramme et kulturarrangement om ytringsfrihed, hvis våben blot har været holdninger, med en kriminel handling, som alle himmelske religioner og verdslige love tager afstand fra".

Referencer

Eksterne henvisninger 
 Hjemmeside

Islam i Danmark
Islamisk Råd
Islamiske organisationer
Bojana Stamenov

Bojana Stamenov (serbisk kyrillisk: Бојана Стаменов; født 24 Juni 1986) er en serbisk sangerinde og musiker bedst kendt for at udføre soul, jazz og R & B musik, der vil repræsentere Serbien i Eurovision Song Contest 2015 med sangen "Beauty Never Lies". Hun deltager også i forestillinger for børn i Boško Buha Theatre i Beograd.

Karriere 
I 2012 Stamenov placeret fjerde i den tredje sæson af Ja imam talenat !, den serbiske version af Got Talent.

Her sang hun  følgende sange:
 Chaka Khan — "I Feel for You"
 James Brown — "It's a Man's Man's Man's World"
 Aretha Franklin — "Think"

Kildehenvisninger 

Sangere fra Serbien
Serbiens Eurovision Song Contest-deltagere 
Deltagere ved Eurovision Song Contest 2015
Personer fra Beograd
Krudttønde

Krudttønde har flere specialiseringer og betydninger:
 Krudttønde - hovedbetydning er en lille trætønde fuld af krudt.
 Krudttønde - noget som i overført betydning er let "antændeligt"; fx en politisk ustabil situation som let kan føre til et større opstand eller konflikt.
 Krudttønde synonym krudtugle - energisk person.
 Kulturhuset Krudttønden - café og et lokalt kulturcenter beliggende på Serridslevvej 2, ved Østerfælled Torv i Østerbro, København.
 Børnehuset Krudttønden - i stationsbyen Bur, Vestjylland.
 Krudttønden i baghaven, Bjørn Andersen (1999)
 Krudttønden (film) - dansk spillefilm fra 2020 af Ole Christian Madsen

Se også 
 Krudtsammensværgelsen - et forsøg på attentat med krudttønder
Avishoved

Et avishoved er en avis' navn i den opsætning, det optræder med på forsiden af avisen. Der er gerne anvendt en særlig, dekorativ skrift, på mange aviser en gammel skrift. Navnet kan være kombineret med en figur, f.eks. et våben. Avishovedet er let at genkende og udskiftes sjældent. 

Journalistik
Typografi
Suthfeld

Suthfeld er en kommune i det nordvestlige Tyskland med godt 1.400 indbyggere (2013), beliggende i Samtgemeinde Nenndorf under Landkreis Schaumburg. Denne landkreis ligger i den nordlige del af delstaten Niedersachsen.

Geografi 
Suthfeld består af landsbyerne Helsinghausen, Kreuzriehe og Riehe. Navnet Suthfeld kommer fra et område, som skærer ind i kommunen fra sydøst, næsten som en enklave, men med en smal korridor til Bad Nenndorf, som den er en del af.

Gennem kommunens område løber vandløbene Haster Bach (Beeke), Das Rad og Büntegraben.
Helsinghausen og Kreuzriehe ligger ved Bundesstraße 442 mellem Haste og Bad Nenndorf. Riehe ligger øst derfor ved Kreisstraße 52. Sydøst for Riehe går motorvejen A 2. Fjernvandrevej E 1 går gennem kommunen.

Nabokommuner 
Suthfeld grænser (med uret fra nord) op til Haste, bykommunen Bad Nenndorf samt kommunen Hohnhorst.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Rufus Gifford

Rufus Gifford (født 5. august 1974) er en amerikansk politiker og diplomat, der fra 2013 til 2017 var ambassadør for USA i Danmark.

Karriere
Under præsidentvalget i USA 2012 arbejdede Gifford som finansdirektør på Barack Obamas præsidentvalgkampagne..

Efter Laurie S. Fulton stoppede som USAs ambassadør i Danmark, valgte Barack Obama at nominere Gifford til at være den nye ambassadør. Han blev godkendt af Senatet den 1. august 2013, og blev 13 september præsenteret for dronning Margrethe 2. I sin tid som ambassadør blev Gifford et kendt ansigt i både danske aviser, ugeblade og tv, bl.a. takket være to sæsoner af reality-dokumentarserien Jeg er ambassadøren fra Amerika, der blev sendt på ungdomskanalen DR3. I forbindelse med sin afskedsaudiens hos dronningen blev han tildelt Storkorset af Dannebrogordenen for sin indsats som ambassadør.

I 2018 stillede Gifford op ved valget til Repræsentanternes Hus. Han stillede op ved primærvalget for at blive det Demokratiske Partis kandidat i Massachusetts' 3. valgkreds (en), men blev slået af Lori Trahan (en), der sidenhen vandt det egentlige valg.

Privatliv
Han er født 5. august 1974 i Boston, men voksede op i Manchester-by-the-Sea (en), begge i staten Massachusetts. Efter at have fået en kandidatuddannelse ved Brown University, flyttede han til Hollywood, hvor han var filmproducer og fundraisede penge til filmproduktioner.

Gifford danner par med dyrlægen Stephen DeVincent, som han blev gift med på Københavns Rådhus i 2015.

Hædersbevisninger 
  Storkors (forkortes S.K. og S.K.i diam.)

Referencer

Eksterne henvisninger 
 Officiel biografi 
 Jan Dohrmann: Danish Reality Show Makes Great Public Diplomacy

Ambassadører fra USA
Storkors af Dannebrog
Politikere der er LGBT-personer
Gorden Torp

Gorden Torp (født 14. februar 1916, Frederiksberg, død 19. april 1945) var en dansk kunsthåndværker, der først var modstandsmand og senere blev stikker i gruppen omkring Ib Birkedal Hansen.

Liv og karriere 
Gorden Torp kom efter sin konfirmation ud at sejle. Senere blev han kunsthåndværker. Han meldte sig til Fremmedlegionen, men stak af og kom tilbage til Danmark, hvor han kom ud i småkriminalitet. I 1941 fik han en dom på 80 dages fængsel for hæleri af stjålne cykeldæk. Under krigen kom han med i modstandsbevægelsen i København. Hans gruppe blev afsløret og han blev arresteret og interneret i Frøslevlejren.

I februar 1945 blev Torp frigivet fra fangeskab, angiveligt med valget mellem enten at gå med i Birkedals gruppe eller komme tilbage til fangelejren i Frøslev med risiko for at havne i tyske koncentrationslejre. Under arbejdet som stikker i Ib Birkedal Hansens gruppe blev Torp likvideret den 19. april 1945, liget af Torp blev dog først fundet den 25. december 1950.

Referencer 

Modstandsfolk fra Danmark
Stikkere under Besættelsen
Medaljon (smykke)

En medaljon er et stykke metal, der typisk er rund (som en mønt) og tilskåret eller graveret. Medaljoner bruges ofte som kunst, souvenirer, medaljer eller som hængesmykke om halsen.

Også emaljeplader og indfattede stene kan anvendes til medaljon, og med samme ord betegnes små kapsler til portrætter, hårlokker og lignende, bårne i halskæder eller ved urkæder.

Eksterne henvisninger 

Smykker
Paradise Hotel (Danmark, sæson 11)

Den 11. sæson af reality tv-serien Paradise Hotel Danmark sendes på TV3 fra den 2. marts 2015 til 7. maj 2015.

Programmets forløb 
Denne sæson er angiveligt anderledes end de seneste, da man fra produktions side har besluttet, at man i år skal tilbage til programmets gamle dyder - hvilket indebærer færre deltagere (20 mod 37 sidste år), så man bedre kan nå at lære alle deltagerne at kende.

I år bliver de seks drenge noget overraskede, da de ikke tjekker ind på Paradise Hotel, men i stedet Paradise Motel, som er et faldefærdigt og slidt hus.

Sæson 11 
 Vært: Rikke Göransson
 Vindere: Anders (250.000 kr.) og Monique (250.000 kr.)
 Finalister: Kasper (0 kr.) og Isabella (0 kr.)
 Jury: Nanna, Philip, Christel, Sammi, Mads, Sasha og Theis
 Mr. Paradise: Kasper
 Miss Paradise: Monique
 Titelmelodi: Emilio - Boombastic
 Antal afsnit: 40
 Antal deltagere: 20

Deltagerne

Juryens stemmer på de to finalepar

Referencer 
 tv3.dk - Paradise Hotel 

Sæsoner af Paradise Hotel (Danmark)
Højhuse i Københavns Kommune

Højhuse i København er en samlet betegnelse for højere bygninger med etageinddelinger beliggende i Københavns Kommune.

København